smcproject/ml-wiki-sentences huggingface dataset:
കാമെലോസ് എന്നാൽ ഒട്ടകം എന്നും പാർഡാലിസ് എന്നാൽ പുലി എന്നുമാണർത്ഥം.
ഒട്ടകത്തെ പോലെ നീണ്ട കഴുത്തും പുലിയെ പോലെ പുള്ളികളുമുള്ളതു കൊണ്ടാവാം ജിറാഫിനെ കാമിലോപാർഡാനിസ് എന്നു വിളിച്ചത്.
നക്ഷത്രരാശികളിൽ വലിപ്പം കൊണ്ട് കരഭം 18-ാം സ്ഥാനത്താണ്.
തിളക്കം കുറഞ്ഞ നക്ഷത്രങ്ങൾ മാത്രമേ ഇതിലുള്ളു.
കാന്തിമാനം 5നെക്കാൾ കൂടുതൽ തിളക്കള്ള നാല് നക്ഷത്രങ്ങൾ മാത്രമേ ഇതിലുള്ളു.
ആൽഫാ കാം ഭൂമിയിൽ നിന്ന് 5000 പ്രകാശവർഷം അകലെ കിടക്കുന്ന ഒരു ഭീമൻ നക്ഷത്രമാണ്.
4.3 ആണ് ഇതിന്റെ കാന്തിമാനം.
നഗ്നനേത്രങ്ങൾ കൊണ്ട് കാണാൻ കഴിയുന്ന ഏറ്റവും അകലെ കിടക്കുന്ന നക്ഷത്രങ്ങളിൽ ഒന്നാണിത്.
ബീറ്റ കാം ഈ രാശിയിലെ ഏറ്റവും തിളക്കം കൂടിയ നക്ഷത്രമാണ്.
ഇതിന്റെ ദൃശ്യകാന്തിമാനം 4.03 ആണ്.
ഇതൊരു ഇരട്ട നക്ഷത്രമാണ്.
പ്രധാന നക്ഷത്രം മഞ്ഞഭീമൻ ആണ്.
ഇത് ഭൂമിയിൽ നിന്നും 1000 പ്രകാശവർഷം അകലെ കിടക്കുന്നു.
11 കാമിന്റെ കാന്തിമാനം 5.2 ആണ്.
ഭൂമിയിൽ നിന്നുള്ള അകലം 650 പ്രകാശവർഷം ആണ്.
12 കാം ഭൂമിയിൽ നിന്നും 650 പ്രകാശവർഷം അകലെ കിടക്കുന്ന മറ്റൊരു നക്ഷത്രമാണ്.
ഇതിന്റ കാന്തിമാനം 6.1 ആണ്.
സ്ട്രൂവ് 1694 ദ്വന്ദ്വനക്ഷത്രം ആണ്.
ഭൂമിയിൽ നിന്നും 300 പ്രകാശവർഷം അകലെയാണിത് സ്ഥിതി ചെയ്യുന്നത്.
പ്രധാന നക്ഷത്രത്തിന്റെ കാന്തിമാനം 5.4ഉം രണ്ടാമത്തേതിന്റ കാന്തിമാനം 5.9ഉം ആണ്.
സി.എസ് കാം ആണ് ഈ രാശിയിൽ തിളക്കം കൊണ്ട് രണ്ടാം സ്ഥാനത്ത് നിൽക്കുന്നത്.
4.21 ആണ് ഇതിന്റെ കാന്തിമാനം.
തിളക്കത്തിൽ നേരിയ തോതിലുള്ള വ്യത്യാസം കാണിക്കാറുണ്ട്.
സെഡ് കാമിലോപാർഡാലിസ്, യു കാമിലോപാർഡാലിസ്, വി.സെഡ് കാമിലോപാർഡാലിസ്, ടി കാമിലോപാർഡാലിസ്, എക്സ് കാമിലോപാർഡാലിസ്, ആർ കാമിലോപാർഡാലിസ് എന്നിവ ചരനക്ഷത്രങ്ങൾ ആണ്.
റു കാമിലോപാർഡാലിസ് ഒരു സെഫീഡ് ചരനക്ഷത്രം ആണ്.
2011ൽ കരഭം രാശിയിൽ ഒരു സൂപ്പർനോവ പ്രത്യപ്പെട്ടിരുന്നു.
കരഭത്തിന്റെ സ്ഥാനം താരോപഥതലത്തിൽ തന്നെ ആയതു കൊണ്ട് നിരവധി വിദൂരാകാശപദാർത്ഥങ്ങളെ ഇതിൽ കാണാനാവും.
എൻജിസി 2403 : ഭൂമിയിൽ നിന്നും ഒരു കോടി 20 ലക്ഷം പ്രകാശവർഷം അകലെ സ്ഥിതി ചെയ്യുന്ന ഈ താരാപഥം എം 81 താരാപഥ ഗ്രൂപ്പിലെ ഒരംഗമാണ്.
ദീർഘവൃത്താകാര താരാപഥത്തിന്റെയും സർപ്പിള താരാപഥത്തിന്റെയും സ്വഭാവമാണ് ഇതിനുള്ളത്.
ഇതിന്റെ ഭുജങ്ങൾ വളരെ മങ്ങിയതാണ്.
മദ്ധ്യഭാഗം തള്ളിനിൽക്കുന്നതും ആണ്.
18-ാം നൂറ്റാണ്ടിൽ വില്യം ഹെർഷൽ ആണ് ഈ താരാപഥത്തെ ആദ്യമായി കണ്ടെത്തുന്നത്.
വിസ്താരം ഏകദേശം 0.25° ഉണ്ട്.
എൻജിസി 1502 : കാന്തിമാനം 6.9 ഉള്ള ഈ തുറന്ന താരവ്യൂഹം ഭൂമിയിൽ നിന്നും 3000 പ്രകാശവർഷം അകലെ സ്ഥിതി ചെയ്യുന്നു.
ഇതിൽ ഏകദേശം 45 നക്ഷത്രങ്ങൾ തിളക്കമേറിയവയാണ്.
കാന്തിമാനം 7 ഉള്ള ഒരു ഇരട്ട നക്ഷത്രം ഇതിന്റെ കേന്ദ്രത്തിലുണ്ട്.
ഇതിന്റെ 1.4° തെക്കുഭാഗത്തായി എൻജിസി 1501 എന്ന ഒരു ഗ്രഹ നീഹാരിക ഉണ്ട്.
സ്റ്റോക്ക് 23 : കരഭത്തിന്റെയും കാശ്യപിയുടെയും അതിരിലായി സ്ഥിതി ചെയ്യുന്ന തുറന്ന തുറന്ന താരവ്യൂഹമാണിത് .
ഇത് പാസ്മിനോസ് ക്ലസറ്റർ എന്നും അറിയപ്പെടുന്നു.
വളരെ കുറച്ചു നക്ഷത്രങ്ങൾ മാത്രമേ ഇതിലുള്ളു.
ഐസി 342 : ഐസി 342/മാഫീ താരാപഥ ഗ്രൂപ്പിലെ തിളക്കം കൂടിയ രണ്ടു താരാപഥങ്ങളിൽ ഒന്നാണ് ഐസി 342.
എൻജിസി 1569 : കാന്തിമാനം 11.9 ഉള്ള ഒരു ഇറെഗുലർ ഗാലക്സിയാണ് എൻജിസി 1569.
ഭൂമിയിൽ നിന്നും ഒരു കോടി ഒരു ലക്ഷം പ്രകാശവർഷം അകലെയാണ് ഇതിന്റെ സ്ഥാനം.
വളരെ ഉയർന്ന തോതിൽ നക്ഷത്ര രൂപീകരണം നടക്കുന്ന ഒരു താരാപഥം കൂടിയാണിത്.
എൻജിസി 2655 : 10.1 കാന്തിമാനമുള്ള ഒരു ലെന്റിക്കുലാർ ഗാലക്സിയാണ് ഇത്.
എംഎസ് 0735.6+7424 : ഭൂമിയിൽ നിന്നും 260 കോടി പ്രകാശവർഷം അകലെ കിടക്കുന്ന ഒരു ഗാലക്സി ക്ലസ്റ്റർ ആണിത്.
ഇതിൽ നിന്നുള്ള എക്സ്-റേ ഉൽസർജ്ജനത്തിന്റെ തോത് വളരെ ഉയർന്നതാണ്.
6 ലക്ഷം പ്രകാശവർഷം വ്യാസമുള്ള രണ്ടു ദ്വാരങ്ങൾ ഇതിനുള്ളിലുണ്ട്.
വളരെയേറെ പിണ്ഡമുള്ള ഒരു അതിസ്ഥൂല തമോദ്വാരവും ഇതിലുണ്ട്.
ടോംബാഗ് 5 : വളരെ മങ്ങിയ ഒരു തുറന്ന താരവ്യൂഹമാണിത് .
ഭൂമിയിൽ നിന്നും 5800 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 8.4 ആണ്.
നക്ഷത്ര സാന്ദ്രത വളരെ കുറഞ്ഞ ഒരു താരവ്യൂഹമാണിത്.
നൂറിലേറെ നക്ഷത്രങ്ങളുള്ള ഈ വ്യൂഹത്തിൽ ഭൂരിഭാഗം നക്ഷത്രങ്ങളുടെയും കാന്തിമാനം 15ഉം 16ഉം ഒക്കെയാണ്.
എൻജിസി 2146 : കാന്തിമാനം 11 ഉള്ള ഒരു സർപ്പിള താരാപഥമാണ് ഇത്.
വളരെ ഉയർന്ന തോതിൽ നക്ഷത്രരൂപീകരണം നടക്കുന്ന താരാപഥം കൂടിയാണിത്.
എംഎസിഎസ് 0647-ജെഡി : അറിയപ്പെടുന്നതിൽ ഏറ്റവും അകലെ കിടക്കുന്ന താരാപഥങ്ങളിൽ ഒന്നാണിത്.
ഭൂമിയിൽ നിന്നും 1326 കോടി പ്രകാശവർഷം അകലെയാണ് ഇതിന്റെ സ്ഥാനം.
ഉൽക്കാവർഷം
മെയ് മാസത്തിൽ കരഭത്തിൽ നിന്ന് ഉൽക്കാവർഷം ഉണ്ടാവാറുണ്ട്.
209/ലീനിയർ എന്ന ധൂമകേതുവിന്റെ അവശിഷ്ടങ്ങളാണ് ഇത്.
ബഹിരാകാശപര്യവേഷണം
വോയേജർ 1 കരഭത്തിന്റെ ദിശയിലാണ് നീങ്ങുന്നത്.
ഈ ഗണത്തിലെ ഏതെങ്കിലും നക്ഷത്രത്തിനടുത്ത് എത്തണമെങ്കിൽ അത്രയും കാലം പ്രവർത്തിക്കാനുള്ള ഊർജ്ജം പേടകത്തിന് ലഭ്യമാകേണ്ടതുണ്ട്.
ചരിത്രം 1823ൽ ലണ്ടനിൽ പ്രസിദ്ധീകരിച്ച യുറാനിയാസ് മിററിൽ നിന്നുള്ള ചിത്രം.
കരഭം ടോളമിയുടെ 48 നക്ഷത്രഗണങ്ങളുടെ പട്ടികയിൽ ഉള്ള രാശിയല്ല.
1613ൽ പെട്രസ് പ്ലാനഷ്യസ് ആണ് ഇത് സൃഷ്ടിച്ചത്.
ഒരു വർഷത്തിനു ശേഷം ജേക്കബ് ബാർട്ഷ് ഇത് അദ്ദേഹത്തിന്റെ അറ്റ്ലസിൽ ചേർത്തു.
ഇതിനോട് താൽപര്യം തോന്നിയ ജൊഹാൻസ് ഹെവലിയസും കാമിലോപാർഡാലി ഹെവലി എന്ന പേരിൽ അദ്ദേഹത്തിന്റെ രാശികളെ കുറിച്ചുള്ള കൃതിയിൽ വിശദാംശങ്ങളോടു കൂടി ചേർത്തു.
1810ൽ വില്യം ക്രോസ്‍വെൽ സ്ക്വിറസ് വൊളാൻസ് എന്ന പേരിൽ കാമിലോപാർഡാലിസിൽ നിന്നൊരു ഭാഗം വേർതിരിച്ചെടുത്ത് ഒരു രാശി ഉണ്ടാക്കി.
പറക്കുന്ന അണ്ണാൻ എന്നായിരുന്നു ഈ പേരിന്റെ അർത്ഥം.
എന്നാൽ ഈ രാശി തുടർന്ന് സ്വീകരിക്കപ്പെടുകയുണ്ടായില്ല.
കരമന ബോട്ടപകടം
1971-ൽ കരമനയാറ്റിൽ ഉണ്ടായ ബോട്ടപകടമാണ് കരമന ബോട്ടപകടം എന്നറിയപ്പെടുന്നത്.
ഈ അപകടത്തിൽ 12 പേരിൽ 11 പേരും മരണമടഞ്ഞു.
പത്തു വയസ്സുണ്ടായിരുന്ന മേബൽ എന്ന പെൺകുട്ടി മാത്രമാണ് അന്ന് അത്ഭുതകരമായി നീന്തി കര പറ്റിയത്.
കരമന ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Karamana
കരമന എന്നത് തിരുവനന്തപുരം നഗരത്തിന്റെ ഒരു പ്രധാന  ഭാഗമാണ്‌.
തിരുവനന്തപുരം നഗരത്തിലെ തന്നെ ഏറ്റവും ജനസാന്ദ്രത ഏറിയതും പച്ചപ്പാർന്നതുമായ ഭാഗമാണ്‌ കരമന .
പണ്ട്  മഹാരാജാവിന്റെ  കാലത്തു  സ്വർണ പണിക്കാരെയും  മറ്റ്  ക്ഷേത്ര  സംബന്ധിയായ ജോലിക്കാരെയും  മറ്റ്  സംസ്ഥാനങ്ങളിൽ  നിന്നും  കൊണ്ട് വന്ന്‌  താമസിപ്പിച്ചിരുന്നത്  കരമനയിലാണ് .
ഇപ്പോഴും  അവരുടെ  പിന്തലമുറക്കാർ  അവിടെ  ഉണ്ട് .
ഐതിഹ്യങ്ങൾ പറയുന്നത്, കരമനയാറ്റിൻ കരയിൽ ഒരു നമ്പൂതിരി മന ഉണ്ടായിരുന്നു എന്നും, അന്നത്തെ കാലത്ത് ആ സ്ഥലത്തെ മനുഷ്യരുടെ ജീവിതം ആ മനയെ ചുറ്റിപ്പറ്റി ആയിരുന്നു എന്നുമാണ്.
കാലക്രമേണ, ആ മന അന്യം നിന്നു പോവുകയും ചെയ്തുവത്രെ.
കരമനയാറ്റിന്റെ ‘കര’യിലുണ്ടായിരുന്ന ആ ‘മന’യെ ഓർമ്മിപ്പിക്കുന്നതാണ് ‘കരമന‘ എന്ന പേര്.
കരമനയാർ കരമനയാറ്റിനു കുറുകേയുള്ള പഴയ പാലം
കരമന, അതേ പേരിലുള്ള നദിയാൽ തന്നെ ഫലഭൂയിഷ്ടമാണ്‌.
കരമനയാർ പശ്ചിമഘട്ടത്തിന്റെ തെക്കേ മുനമ്പിലെ അഗസ്ത്യാർ കൂടം എന്ന മലയിൽ നിന്നും ഉത്ഭവിച്ച് 68 കി.
മി ദൂരം പിന്നിട്ട് കോവളത്തിനടുത്ത് കരുമം-തിരുവല്ലം ഭാഗത്ത് അറബിക്കടലിൽ ലയിക്കുന്നു.
കരമനയിലെ കമ്പോളം പ്രശസ്തമാണ്.
സമീപ പ്രദേശങ്ങളിലുള്ളതും പുറത്ത് നിന്ന് കൊണ്ട് വരുന്നതുമായ പച്ചക്കറിയും നിത്യോപയോഗ വസ്തുക്കളാണ് അവിടെ കിട്ടുക.
തമിഴ്‌നാട്ടിലെ കന്യാകുമാരി ജില്ലയിലേക്കുള്ള വഴിയിലെ പ്രധാന പാത കരമനയിലൂടെ കടന്ന് പോകുന്നു.
ഈ പാത, യാത്രക്കാരും വ്യാപാരികളും വളരെയധികം ഉപയോഗിക്കുന്നു.
ജനങ്ങളും ഭരണവും
കരമന, തിരുവനന്തപുരം നഗരാതിർത്തിക്കുള്ളിൽ വരുന്നു.
തിരുവനന്തപുരം നഗരസഭയുടെ (റ്റി സി) 20ആം വാർഡ് ആണ് കരമന.
നഗരസഭയിൽ കരമനയെ പ്രതിനിധീകരിച്ച് ഒരു കൗൺസിലർ ഉണ്ട്.
തിരുവനന്തപുരത്തിന്റെ മറ്റ് ഭാഗങ്ങളെ പോലെ തന്നെ, കേരളീയരല്ലാത്ത, മലയാളം സംസാരിക്കാത്ത നല്ല ഒരു വിഭാഗം ജനങ്ങൾ കരമനയിലും ഉണ്ട്.
അതിനാൽ തന്നെ മിശ്രമായ സംസ്കാരങ്ങളുടെ ഒരു ലയം കരമനയിൽ കാണാൻ സാധിക്കും.
തിരുവനന്തപുരത്തിലെ ഏറ്റവും പഴക്കമുള്ള, ബ്രാഹ്മണർ വസിക്കുന്ന സ്ഥലമാണ് കരമന .
ഇവിടെ ചുവരുകൾ പങ്കുവയ്ക്കുന്ന ‘തെരുവ്’ രീതിയിലുള്ള കെട്ടിട നിർമ്മാണ ശൈലി കാണാവുന്നതാണ്.
എന്നിരുന്നാ‍ൽ തന്നെയും, ഇവിടെ നാനാജാതി വിഭാഗത്തിൽ പെടുന്ന മനുഷ്യർ ജീവിക്കുന്നു.
മതേതരത്വത്തിന്റെയും, മത സഹിഷ്ണുതയുടെയും ഒരു മാതൃകയാണ് കരമന.
ദേശീയപാത 544 , കരമനയിലൂടെ തിരുവനന്തപുരം പ്രധാന വാണിജ്യ ജില്ലയിലേക്ക് കടന്ന് പോകുന്നു.
കരമന പോലീസ് സ്റ്റേഷൻ നാഗമയ്യാ തെരുവിൽ സ്ഥിതി ചെയ്യുന്നു.
കേരളത്തിൽ അപൂർവ്വമായുള്ള തെലുങ്ക് സംസാരിക്കുന്ന സമൂഹം വസിക്കുന്ന തെലുങ്ക് ചെട്ടി തെരുവ് കരമനയിലുണ്ട്.
സംഗീതലോകത്തെ അതുല്യപ്രതിഭകളിൽ ഒരാളായിരുന്ന നീലകണ്ഠശിവന്റെ ദേശം കരമനയാണ്.
ഇദ്ദേഹം അനേകം തമിഴ് കൃതികൾ എഴുതി ചിട്ടപ്പെടുത്തിയിട്ടുണ്ട്.
അദ്ദേഹത്തിന്റെ ശിഷ്യന്മാരിൽ, പിൽക്കാലത്ത് പ്രശസ്തനായ പാപനാശം ശിവനും ഉൾപെടും.
തിരുവിതാംകൂറിന്റെ ദിവാനായിരുന്ന ശങ്കരസുബ്ബയ്യർ , കേരളാ ഹൈക്കോടതി ചീഫ് ജസ്റ്റിസ്മാരായിരുന്ന റ്റി.
എസ്. കൃഷ്ണമൂർത്തി , എസ് പദ്മനാഭൻ , തിരുവിതാംകൂർ ഹൈക്കോടതിയുടെ നീതിപതിയായിരുന്ന ശങ്കരസുബ്ബയ്യർ എന്നിവരെല്ലാം കരമന നിവാസികളായിരുന്നു.
എടുത്തു പറയേണ്ടുന്ന മറ്റൊരു വ്യക്തിത്വം ‘ദിവാൻ ബഹാദൂർ വീരരാഘവപുരം നാഗമയ്യ’ കരമനയിലായിരുന്നു താമസം.
ഇദ്ദേഹം തന്നെയാണ് കേരളത്തിലെ ആദ്യത്തെ ബിരുദധാരി .
തിരുവിതാംകൂറിന്റെ സാമ്പത്തിക വളർച്ചയിൽ നാടകീയമായ മാറ്റമുണ്ടാക്കിയ ഭരണതന്ത്രജ്ഞനാണ് നാഗമയ്യ .
അദ്ദേഹത്തിന്റെ സ്മരണാ‍ർത്ഥം കരമനയിലെ ഒരു തെരുവിന് നാഗമയ്യ തെരുവ് എന്ന് നാമകരണം ചെയ്യപ്പെട്ടിരിക്കുന്നു.
പ്രശസ്ത ന്യൂറോ സർജ്ജൻ ഡോ. സാംബശിവൻ കരമന നിവാസിയാണ്.
ഭിഷഗ്വരൻ എന്നതിലുപരി താന്ത്രിക വിദ്യയിലും നിപുണനാണ് ഇദ്ദേഹം.
കരമന ശ്രീ സത്യവാഗീശ്വര ക്ഷേത്രത്തിലും, ശ്രീകണ്ഠേശ്വരം ദുർഗ്ഗാ ദേവീ ക്ഷേത്രത്തിലും താന്ത്രികത്വം വഹിക്കുന്നത് ഡോ.സാംബശിവനാണ്.
പ്രശസ്ത എഴുത്തുകാരായ ശൂരനാട് കുഞ്ഞൻപിള്ളയും മലയാറ്റൂർ രാമകൃഷ്ണനും കരമനവാസികളായിരുന്നു.
പ്രശസ്ത സിനിമാ നാടക-ചലച്ചിത്രനടനായിരുന്ന കരമന ജനാർദ്ദനൻ നായർ , ഗായിക കെ.എസ്. ചിത്രയും കരമനയിൽ ജനിച്ചു വളർന്നവരാണ്.
ഇതിനെല്ലമുപരി, പല പഴയകാല ലിഖിതങ്ങളിലും കരമനയെ പരാമർശിച്ചിട്ടുണ്ട്.
അതിൽ പ്രത്യേകത അർഹിക്കുന്ന ഒന്ന്, സി.വി. രാമൻപിള്ള എഴുതിയ ധർമ്മരാജാ എന്ന ചരിത്രാഖ്യായികയാണ്.
എൺപതുകളിൽ ഉണ്ടായ നി‌‌ർഭാഗ്യകരമായ വർഗ്ഗീയ സംഘർഷം കരമനയിൽ അസ്വാസ്ഥ്യം ഉണ്ടാങ്കിയെങ്കിലും, ഭാഗ്യവശാൽ മുറിവുണാക്കാനായി.
കടകളും വാണിജ്യ സ്ഥാപനങ്ങളുമ വീടുകളും അഗ്നികരിയായെങ്കിലും,ജനം പാഠം ഉൾകൊണ്ടു.
അതിന് ശേഷം വർഗ്ഗീയ ചേരിതിരുവിന് സാക്ഷ്യം വഹിച്ചിട്ടില്ല.
തിരുവനന്തപുത്തെ കന്യാകുമാരിയുമായി ബന്ധിപ്പിക്കുന്ന ദേശീയ പാത വീതി കൂട്ടണമെന്ന ആവശ്യം പല തടസ്സങ്ങൾ മൂലം നടക്കുന്നില്ല.
Karamana എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരമന (വിവക്ഷകൾ)
കരമന എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കരമന - തിരുവനന്തപുരം നഗരപ്രാന്തത്തിലെ ഒരു പ്രദേശം.
കരമനയാർ - കരമനയിലൂടെ ഒഴുകുന്ന ഒരു നദി.
കരമന ജനാർദ്ദനൻ നായർ (ചലച്ചിത്ര അഭിനേതാവ്) - കരമന എന്ന പേരിൽ മാത്രം അറിയപ്പെടാറുണ്ട്.
കരമന ജനാർദ്ദനൻ നായർ ഇംഗ്ലീഷ് വിലാസം https://ml.wikipedia.org/wiki/Karamana_Janardanan_Nair
ഒരു മലയാളചലച്ചിത്രനടനാണ് കരമന ജനാർദ്ദനൻ നായർ .
അടൂർ ഗോപാലകൃഷ്ണന്റെ മിത്ത് എന്ന ചിത്രത്തിലൂടെ ചലച്ചിത്ര അഭിനയം ആരംഭിച്ച കരമന അദ്ദേഹത്തിന്റെ അടൂരിന്റെ തന്നെ എലിപ്പത്തായം എന്ന ചിത്രത്തിലൂടെയാണ് ശ്രദ്ധേയനായത്.
നാടകത്തിലൂടെ അഭിനയമാരംഭിച്ച കരമന ഏകദേശം ഇരുനൂറോളം ചിത്രങ്ങളിൽ അഭിനയിച്ചിട്ടുണ്ട് .
1936-ൽ തിരുവനന്തപുരം ജില്ലയിലെ കരമന പ്രദേശത്ത് കുഞ്ചുവീട്ടിൽ രാമസ്വാമി അയ്യരുടെയും ഭാർഗ്ഗവി അമ്മയുടെയും മകനായി ജനിച്ചു.
ചാല ഹൈസ്കൂളിൽ നിന്നും സ്കൂൾ വിദ്യാഭ്യാസം നടത്തി.
തുടർന്ന് ബിരുദവും തിരുവനന്തപുരം ലോ കോളേജിൽനിന്നും നിയമത്തിൽ ബിരുദവും നേടി.
സാഹിത്യത്തിൽ തിരുവനന്തപുരം യൂണിവേഴ്സിറ്റി കോളേജിൽനിന്നും ബിരുദാനന്തര ബിരുദം കരസ്ഥമാക്കി.
സ്റ്റുഡൻസ് ഫെഡറേഷനിൽ സജീവമായി പ്രവർത്തിച്ചിരുന്നു.
പ്രോവിഡന്റ്സ് ഫണ്ട് ഓഫീസിൽ ഉദ്യോഗസ്ഥനായ ശേഷം തിരുവനന്തപുരം ആകാശവാണിയിലും തിരുവനന്തപുരത്തെ തന്നെ നാടകവേദിയിലും പങ്കെടുത്തു.
പിന്നീടാണ് ഡൽഹി നാഷണൽ സ്കൂൾ ഓഫ് ഡ്രാമയിൽ പഠിക്കാനായി ചേർന്നത്.
വൈകി വന്ന വെളിച്ചം , നിന്റെ രാജ്യം വരുന്നു തുടങ്ങി അടൂർ ഗോപാലകൃഷ്ണന്റെ നാടകങ്ങളിലും മറ്റു പല നാടങ്ങളിലും അഭിനയിച്ചിരുന്നു.
1999-ൽ പുറത്തിറങ്ങിയ് എഫ്.ഐ.ആർ. എന്ന ചിത്രത്തിലാണ് അദ്ദേഹം അവസാനമായി അഭിനയിച്ചത്.
ദീർഘകാലം പ്രമേഹരോഗിയായിരുന്ന കരമന, 2000 ഏപ്രിൽ 24-ന് 64-ആം വയസ്സിൽ മസ്തിഷ്കാഘാതത്തെത്തുടർന്ന് അന്തരിച്ചു.
അഭിനയിച്ച ചില ചിത്രങ്ങൾ എലിപ്പത്തായം മതിലുകൾ മറ്റൊരാൾ ദശരഥം മഴവിൽക്കാവടി സ്ഫടികം മാലയോഗം ദിനരാത്രങ്ങൾ പൊന്മുട്ടയിടുന്ന താറാവ് വെള്ളാനകളുടെ നാട് പട്ടണപ്രവേശം എഫ്.ഐ.ആർ. കമ്മീഷണർ കുടുംബം
ഭാര്യ ജയ.
മൂത്ത മകൻ സുധീർ കരമന സിനിമ നടനാണ്.
കരനെല്ലി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Phyllanthus_indofischeri
നെല്ലിക്കയോട് വളരെ സാമ്യമുള്ള മറ്റൊരു മരമാണ് കരനെല്ലി .
( ശാസ്ത്രീയനാമം : Phyllanthus indofischeri ) .
10 മീറ്ററോളം ഉയരം വയ്ക്കുന്ന ഈ ഇലപൊഴിക്കും മരം പശ്ചിമഘട്ടതദ്ദേശവാസിയാണ്.
നെല്ലിക്കയ്ക്ക് പകരം ഉപയോഗിക്കുന്നു.
നെല്ലിക്കയോളം രോഗബാധയേക്കാത്ത കാട്ടുനെല്ലിക്ക അക്കാരണം കൊണ്ട് നെല്ലിക്കയേക്കാൾ വിലയേറിയതാണ്.
അമിതചൂഷണത്താലും ആവാസവ്യവസ്ഥയുടെ നാശം മൂലവും ഭീഷണി നേരിടുന്നുണ്ട്.
ഒരു ഫോട്ടോ ഇടാമായിരുന്നു അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Phyllanthus indofischeri എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Phyllanthus indofischeri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കരനെൽകൃഷി ഇംഗ്ലീഷ് വിലാസം https://ml.wikipedia.org/wiki/Karanellu കരനെല്ല്, ആറളം കാടിനടുത്തു് നിന്ന്
കേരളത്തിൽ പണ്ടുകാലങ്ങളിൽ വ്യാപകമായി ചെയ്തിരുന്ന മോടൻ , പള്ള്യാൽ കൃഷി തുടങ്ങി തെങ്ങിൻ തോപ്പുകളിലും മറ്റ് അനുയോജ്യമായ കരഭൂമികളിലും നടത്തിവരുന്ന നെൽ കൃഷിയെയാണ് കരനെൽകൃഷി അഥവ കരനെല്ല് എന്ന് വിളിക്കുന്നത്.
തണലിൽ വളരുന്നതും വരൾച്ചയെ ചെറുക്കാൻ കഴിയുന്നതും മറ്റ് വൈവിധ്യ ഗുണവിശേഷമുള്ളതുമായ ധാരാളം നാടൻ ഇനം നെല്ലിനങ്ങൾ കൃഷിചെയ്തിരുന്നു.
തെങ്ങിൻ തോപ്പുകളാൽ സമൃദമായ കേരളത്തിൽ ഈ കൃഷിക്ക് ഏറെ സാധ്യതയുണ്ടായിട്ടും പിൽക്കാലങ്ങളിൽ ഇത് അപ്രത്യക്ഷമായി.
ആദിവാസി ഗോത്രങ്ങളും മറ്റും മലപ്രദേശങ്ങളിൽ അരിഭക്ഷണലഭ്യതയ്ക്കായി കരനെല്ല് കൃഷി ചെയ്തിരുന്നു .
നിലമൊരുക്കൽ
കരകൃഷിക്ക് അനുയോജ്യമായത് തുറന്ന പ്രദേശങ്ങളാണ്.
പല നെല്ലിനങ്ങളും സൂര്യപ്രകാശം കുറഞ്ഞ സാഹചര്യങ്ങളിലും വളരുന്നവയാണ്.
സൂര്യപ്രകാശം ലഭിക്കുന്ന 25 വർഷത്തിലധികം പ്രായമുള്ള തെങ്ങിൻ തോപ്പുകളിലും കരനെൽകൃഷി ചെയ്യാം .
കരനെൽകൃഷി ചെയ്യുന്ന സ്ഥലത്ത് പയർ കൃഷിചെയ്ത് ജനുവരിമാസത്തോടെ ഉഴുത് മണ്ണ് വെയിൽ കൊള്ളിക്കണം.
ഏപ്രിൽ പകുതിയാകുമ്പോൾ വീണ്ടും നിലമൊരുക്കാം.
ഉഴുന്ന സമയത്ത് ജൈവവളങ്ങൾ അടിവളമായി ചേർക്കാം.
വിത്ത് വിതച്ച് കണ്ടം നിരപ്പാക്കണം.
ഒരു സെന്റിൽ കുഴുയെടുത്ത് നടുന്നതിന് 300ഗ്രാം വിത്തും വിതറുന്നതിന് 400ഗ്രാം വിത്തും ശരാശരി വേണം.
മണ്ണിന്റെ അമ്ലസ്വഭാവം വയൽ പ്രദേശത്തിനെ അപേക്ഷിച്ച് കൂടുതലാണെന്നതിനാൽ മേൽവളപ്രയോഗത്തിന് മുമ്പ് ആവശ്യത്തിന് കുമ്മായം ചേർക്കുന്നതും നല്ലതാണ്.
പരമ്പരാഗതമായി പലയിനം നെൽവിത്തുകൾ പ്രചാരത്തിലുണ്ടായിരുന്നു.
ഒറ്റപ്പെട്ടയിടങ്ങളിൽ കർഷകർ കൈമാറ്റം ചെയ്തിരുന്ന ഈ വിത്തിനങ്ങളെല്ലാം ഹരിതവിപ്ലവത്തിന്റെ തുടക്കത്തോടെ നാമാവശേഷമാവപ്പെട്ടു .
പട്ടാമ്പി നെല്ലു ഗവേഷണകേന്ദ്രം പുറത്തിറക്കിയ ചില കരനെൽ വിത്തിനങ്ങളാണ് പി.ടി.ബി 28 (കട്ടമോടൻ), പി.ടി.ബി 29 (കറുത്തമോടൻ), പി.ടി.ബി 30 (ചുവന്ന മോടൻ), സ്വർണ്ണപ്രഭ, വൈശാഖ് എന്നിവ.
കൂടാതെ വയലിൽ കൃഷി ചെയ്യുന്ന ഐശ്വര്യ, ആതിര, മട്ടത്രിവേണി തുടങ്ങിയവയും കരകൃഷിക്ക് അനുയോജ്യമാണ് .
പരമ്പരാഗത നെല്ലിനങ്ങളായ കറുത്തക്കുടുക്കൻ, ചൊമാല, കല്ലടിയാരൻ,ചുവന്ന തൊണ്ണൂറാൻ ,വെള്ളത്തൊണ്ണൂറാൻ, കറുത്ത ഞവര, പാൽക്കയമ, കുന്തിപ്പുല്ലൻ, ഓക്കക്കുഞ്ഞ്, ചോമ, വെളുത്ത പനംകുറവ, കറുത്ത പനംകുറവ എന്നിവയും കരകൃഷി ചെയ്തുവരുന്ന ഇനങ്ങളാണ്.
വയലിനെ അപേക്ഷിച്ച് കരനെല്ലിന് വിളവ് താരതമ്യേന കുറവാണ്.
കളനിയന്ത്രണം
കരനെൽകൃഷിയുടെ പ്രധാന കളകളാണ്.
വ്യാപകമായി പ്രശ്നമുണ്ടാക്കുന്ന മുത്തങ്ങയേയും വീതിയിലയൻ കളകളേയും നിയന്ത്രിക്കാൻ കളനാശിനികൾ ഉപയോഗിക്കാം.
മഴയെ ആശ്രയിച്ചാണ് കരകൃഷി എങ്കിലും അടിക്കണ പരുവത്തിലും കതിരിടുന്ന സമയത്തും നന ഉറപ്പാക്കണം.
ജലസേചനസൗകര്യമുള്ള സ്ഥലങ്ങളിൽ മണ്ണിൽ ഏർപ്പം നിലനിൽക്കവിധത്തിൽ നനയ്ക്കുന്നത് വിളവ് കൂട്ടാൻ സഹായിക്കും.
രാസവളങ്ങൾ ചേർക്കുന്ന സമയങ്ങളിൽ മണ്ണിന് നനവ് അത്യാവശ്യമാണ്.
കരനെൽകൃഷിക്ക് കീടബാധ താരതമ്യേന വളരെ കുറവായിട്ടാണ് കാണ്ടുവരുന്നത്.
കതിരിടുന്ന സമയത്തെ ചാഴിയുടെ ആക്രമണം പ്രതിരോധിക്കാൻ കാന്താരിമുളക്-വെളുത്തുള്ളി മിശ്രിതം ഗോമൂത്രത്തിൽ ചേർത്ത് തളിയ്ക്കാം.
സന്ധ്യാസമയത്ത് പുരയിടത്തിന് സമീപം കരിയിലയും മറ്റും കൂട്ടി തീയിടുന്നതും ചാഴി ശല്യം കുറയ്ക്കാൻ സഹായിക്കും .
പ്രത്യേകതകൾ തെങ്ങിൻ തോപ്പിലും ഇടവിളയായി നെൽകൃഷിചെയ്യാം എന്ന സാധ്യത നെല്ലിന്റെ ആഭ്യന്തര ഉൽപാദനം വർദ്ധിപ്പിക്കാൻ സഹായിക്കുന്നു.
ജലദൗർലഭ്യമുള്ള പ്രദേശങ്ങളിൽ മഴയെ മാത്രം ആശ്രയിച്ച് കരനെല്ല് കൃഷി ചെയ്യാനാകും.
അമിതമായ അദ്ധ്വാനവും പരിചരണങ്ങളും ആവശ്യമില്ലാത്തതിനാൽ കൃഷിക്കാർക്ക് മെച്ചമാണ് വയലിലെ കൃഷിയെ അപേക്ഷിച്ച് കീടനാശിനി ഉപയോഗം കുറവായതിനാൽ വൈക്കോലും മറ്റും കന്നുകാലികൾക്ക് വിശ്വസിച്ച് കൊടുക്കാം.
ഇതും കാണുക മോടൻ പള്ള്യാൽ അവലംബം കേരളകർഷകൻ ഏപ്രിൽ 2013, പേജ് 18 ↑ {{ cite news }} : Check date values in: | accessdate= ( help ) ↑ {{ cite web }} : Check date values in: | accessdate= ( help ) ↑ {{ cite news }} : Check date values in: | accessdate= ( help )
കരമന സുധീർ ഇംഗ്ലീഷ് വിലാസം https://ml.wikipedia.org/wiki/Sudheer_Karamana
മലയാളത്തിലെ സിനിമ അഭിനേതാവാണ് സുധീർ കരമന .
കരമന ജനാർദ്ദനൻ നായരുടേയും ജയ ജെ. നായരുടേയും മകനാണ് സുധീർ.
തിരുവനന്തപുരം വെങ്ങാനൂർ ഗേൾസ് ഹയർസെക്കൻഡറി സ്കൂളിലെ പ്രിൻസിപ്പലായി ഔദ്യോഗിക ജീവിതം നയിക്കുന്നു.
അമച്ച്വർ നാടകങ്ങളിലും കോളേജ് പഠനകാലത്ത് നാടകങ്ങളിലും മറ്റും അഭിനയിച്ച് തുടങ്ങിയ സുധീർ ഭരത് ഗോപി സംവിധാനം ചെയ്ത മറവിയുടെ മരണം എന്ന ഹ്രസ്വചിത്രത്തിലൂടെ അഭിനയ രംഗത്തേക്ക് വന്നു.
ഇപ്പോൾ 100 ഓളം ചിത്രങ്ങളിൽ അഭിനയിച്ചിട്ടുണ്ട്.
അഭിനയിച്ച സിനിമകൾ സിനിമ ഇറങ്ങിയ വർഷവും പിക്കറ്റ് 43 - 2015 ഫിലിപ്സ് ആന്റ് ദ മങ്കിപെൻ - 2013 ഒഴിമുറി - 2012 തലപ്പാവ് - 2008 വാസ്തവം - 2006 രാത്രിമഴ - 2006 സപ്തമ.
ശ്രീ. തസ്കരാഃ ലെഫ്റ്റ് റൈറ്റ് ലെഫ്റ്റ് വർഷം ആമേൻ സിറ്റി ഓഫ് ഗോഡ് അക്കൽദാമയിലെ പെണ്ണ് വെയിലും മഴയും ആൾരൂപങ്ങൾ സർ സിപി റിപ്പോർട്ടർ നിർണായകം സെന്റ് മേരീസിലെ കൊലപാതകം എന്ന് നിന്റെ മൊയ്തീൻ ഡ്രൈവർ ഓൺ ഡ്യൂട്ടി ലൈഫ് ഓഫ് ജോസൂട്ടി ഉറുമ്പുകൾ ഉറങ്ങാറില്ല - 2016 കുടുംബം
ഭാര്യ - അഞ്ജന അധ്യാപികയാണ്.
മക്കൾ: സൂര്യ നാരായണൻ, ഗൗരി കല്യാണി.
കരമനയാർ ഇംഗ്ലീഷ് വിലാസം https://ml.wikipedia.org/wiki/Karamana_River കരമനയാർ
കേരള തലസ്ഥാ‍നമായ തിരുവനന്തപുരത്തു കൂടി ഒഴുകുന്ന ഒരു നദിയാണ് കരമനയാറ് .
പശ്ചിമഘട്ടത്തിന്റെ തെക്കേ അറ്റത്തെ അഗസ്ത്യകൂടത്തിലെ‍ ചെമ്മുഞ്ഞിമേട്ടിൽ നിന്നും  ഉൽഭവിക്കുന്ന പുഴ പടിഞ്ഞാറോട്ട് 68 കിലോമീറ്റർ ഒഴുകി കോവളത്തിനടുത്തുള്ള തിരുവല്ലം എന്ന സ്ഥലത്തുവച്ച് അറബിക്കടലിൽ ചേരുന്നു.
നെടുമങ്ങാട് , നെയ്യാറ്റിൻ‌കര , തിരുവനന്തപുരം എന്നീ മൂന്ന് താലൂക്കുകളിലൂടെയാണ് ഈ നദി ഒഴുകുന്നത്.
തിരുവനന്തപുരം , ആര്യനാട് എന്നിവയാണ് ഈ നദീതീരത്തു സ്ഥിതിചെയ്യുന്ന പ്രധാന പട്ടണങ്ങൾ.
പേപ്പാറ ഡാം,പേപ്പാറ വന്യ ജീവി സങ്കേതം ഈ നദിയിലാണ്.
തിരുവനന്തപുരത്തുനിന്നും 13 കിലോമീറ്റർ വടക്ക് സ്ഥിതിചെയ്യുന്ന അരുവിക്കര എന്ന പ്രദേശത്ത് ഈ നദിയിൽ അണകെട്ടി നഗരത്തിലേക്കാവശ്യമായ ശുദ്ധജലം വിതരണം ചെയ്യുന്നു.
ചിത്രസഞ്ചയം കരമനയാറിന്റെ ഒരു ദൃശ്യം കരമനയാറ്റിനു കുറുകേയുള്ള പാലം Karamana River എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാതിക്കുടം ഇംഗ്ലീഷ് വിലാസം https://ml.wikipedia.org/wiki/Kathikudam ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കാതിക്കുടത്തെ നിറ്റാ ജലാറ്റിൻ കമ്പനി
തൃശൂർ നഗരത്തിൽ നിന്നും 40 കിലോമീറ്റർ അകലെ കാടുകുറ്റി ഗ്രാമ പഞ്ചായത്തിലെ ചാലക്കുടിപ്പുഴയോരത്തോട് ചേർന്ന ഒരു കാർഷിക ഗ്രാമമാണു കാതിക്കുടം .
നിറ്റാ ജലാറ്റിൻ കമ്പനി, രാസമാലിന്യം പുഴയിലേക്കൊഴുക്കുന്നതിനെതിരെ നാട്ടുകാർ നടത്തുന്ന സമരം മൂലം ഈ ഗ്രാമത്തിന്റെ പേർ വാർത്തകളിൽ നിറഞ്ഞ് നിൽക്കുന്നു.
കേരളത്തിലെ പടിഞ്ഞാറോട്ടൊഴുകുന്ന പുഴകളിൽ നിന്ന് വ്യത്യസ്തമായി കുറച്ച് കിലോമീറ്ററുകൾ കിഴക്കോട്ട് ഗതിമാറി ഒഴുകുന്ന ഭാഗമായ തെക്കൂട്ടം, കക്കാട്, പുളിയ്ക്കകടവ് ഭൂപ്രദേങ്ങൾക്കിടയിലാണു കാതിക്കുടം സ്ഥിതി ചെയ്യുന്ന പ്രത്യേകതയും ഉണ്ട്.
പുഴയും തോടും ചിറയും നീർച്ചാലുകളും കൊണ്ട് സമൃദ്ധമാണു കാതിക്കുടം.
താണിയംതോട്, ചെറുമത്തോട്, കണ്ണൻചിറ, ചാത്തൻചാൽ തുടങ്ങിയ നീർച്ചാലുകൾ ഈ ഗ്രാമത്തിലൂടെ ഒഴുകി ചാലക്കുടി പുഴയിലേക്ക് ചേരുന്നു.
മലവെള്ളത്തിൽ അടിഞ്ഞുകൂടുന്ന വളക്കൂറേറിയ എക്കൽ മണ്ണാണിവിടെ.
കക്കാട്ടു പാടവും പൊന്നേത്തു പാടവും അമ്പലത്താഴവും മുതുക്കാട്ട് പാടവുമാണു കാതിക്കുടത്തിന്റെ നെല്ലറകൾ.
തെങ്ങും കവുങ്ങും ജാതിയും വാഴയും പച്ചക്കറികളുമാണ് പ്രധാന കൃഷികൾ.
മുപ്പൂവ് കൃഷിയിറക്കക്കുന്ന പാടശേഖരങ്ങൾ ഇവിടെയുണ്ട്.
താണിയം പാറ, പരീയ്ക്കപ്പാടം, പേരനാട്ടുപാടം, കുരിയിലപ്പാടം തുടങ്ങിയ പാഠശേഖരങ്ങളിൽ കൃഷിയിറക്കുന്നു.
കൃഷിയും മത്സ്യബന്ധനവും ജനങ്ങളുടെ പ്രധാന തൊഴിൽ മേഖലയാണ്.
സാംസ്കാരികം പ്രസിദ്ധരായ വ്യക്തികൾ പനമ്പിള്ളി ഗോവിന്ദ മേനോൻ മലിനീകരണം ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
കാവട എന്ന സ്ഥലത്ത് 1979ൽ കേരള കെമിക്കൽസ് ആന്റ് പ്രോട്ടീൻസ് ലിമിറ്റഡ്(KCPL) എന്ന പേരിൽ കേരള സംസ്ഥാന വ്യവസായ വികസന കോർപ്പറേഷന്റേയും ജപ്പാൻ കമ്പനികളായ നിറ്റാജലാറ്റിനും മിറ്റ്സു ബുഷി കോർപ്പറേഷനും സംയുക്തമായി ആരംഭിച്ചു.
അക്കാലത്ത് ഓഹരികൾ കൂടുതൽ കേരള വ്യവസായ വികസന കോർപ്പറേഷനായിരുന്നു .
പിൽക്കാലത്ത് ഭൂരിഭാഗം ഓഹരികളും നിറ്റാ ജലാറ്റിൻ കൈവശപ്പെടുത്തുകയും കമ്പനിയുടെ പേര് നിറ്റാ ജലാറ്റിൻ ഇന്ത്യാ ലിമിറ്റഡ്(NJIL) എന്നാക്കുകയും ചെയ്തു.
ഈ കമ്പനി ആരംഭിച്ച കാലം മുതലേ കണ്ണാമ്പലത്ത് അയ്യപ്പൻ നായരുടെ നേതൃത്വത്തിൽ എതിർപ്പുകൾ ശക്തമായിരുന്നു.
തൊഴിലവസരങ്ങൾ സൃഷിക്കപ്പെടുന്നമെന്ന പ്രചരണത്തിൽ ഇതിന് നാട്ടുകാരുടെ പിന്തുണ വേണ്ടത്ര ലഭിച്ചില്ല.
കാലക്രമത്തിൽ വെള്ളവും മണ്ണും വായുവും കമ്പനിയുടെ മലീനികരണത്തിന്  ഇരയായപ്പോൽ ജനകീയ സമരങ്ങൾക്ക് തുടക്കമായി.
മൃഗങ്ങളുടെ എല്ലിൽ നിന്നും ഹൈഡ്രോക്ലോറിക്ക് ആസിഡിന്റെയും മറ്റ് രാസപ്രവർത്തനങ്ങളുടെയും ഫലമായി ഒസ്സീൻ ഉണ്ടാക്കുന്ന പ്രക്രിയയാണ് ഇവിടെ നടക്കുന്നത് .
ആസിഡ് കലർന്ന  വെള്ളവും മാംസത്തിന്റേയും മജ്ജയുടേയും അവശിഷ്ടങ്ങളും രാസവസ്തുക്കളുമാണ് ഇവിടുത്തെ പ്രധാന മാലിന്യ ഉപോത്പന്നങ്ങൾ .
ലിമിറ്റഡ് ഓസീൻ പ്ലാന്റിൽ നിന്നുള്ള കുമ്മായം കലർന്ന വെള്ളവും DCP പ്ലാന്റിൽ നിന്നുള്ള ക്ലോറൈഡ് കലർന്ന വെള്ളവും ശുദ്ധീകരിക്കാതെ ചാലക്കുടിപ്പുഴയിലേക്കും മറ്റും തുറന്നുവിടുന്നതാണ് കമ്പനിക്കെതിരെയുള്ള പ്രധാന ആരോപണം.
ഇടയ്ക്കിടെ കൂട്ടത്തോടെ ചത്തുപൊന്തുന്ന മീനുകളും കമ്പനിപരിസരത്തെ രൂക്ഷ ഗന്ധവും ഇതിന് സൂചകങ്ങളായി ചൂണ്ടിക്കാണിക്കുന്നു.
ചാലക്കുടി പുഴ സംരക്ഷണ സമിതിയും ശാസ്ത്ര സാഹിത്യ പരിഷത്തും മറ്റു പരിസ്ഥിതി സംഘടനകളും പഞ്ചായത്ത് ജനപ്രിതിനിഥികളും നാട്ടുകാരും ഉൾപ്പെട്ട ജനകീയ പ്രിതികരണവേദിയെന്ന ആക്ഷൻ കൗൺസിലാണ് മലിനീകരണത്തിനെതിരെയുള്ള സമരം മുന്നോട്ട് കൊണ്ടുപോകുന്നത്.
ഹൈക്കോടതിയിൽ ഇതുമായി ബന്ധപ്പെട്ട് നിരവധി കേസുകൾ നിലവിലുണ്ട്.
അവലംബം പുറത്തേക്കുള്ള കണ്ണികൾ നരകത്തിൽ നിന്നുള്ള സമരങ്ങൾ  (ഡോക്യുമെന്ററി)- സംവിധാനം : എം എസ് ബനേഷ് (ജീവൻ ടിവി ) വരാനിരിക്കുന്ന വസന്തം (ഡോക്യുമെന്ററി) - കാതികൂടം ശരത്ചന്ദ്രൻ ഡോക്യുമെന്ററി കാതിക്കുടം വിളിക്കുന്നു - ബ്ലോഗ്
കാത് വാല്ലേസ് ഇംഗ്ലീഷ് വിലാസം https://ml.wikipedia.org/wiki/Cath_Wallace
ന്യൂസിലാന്റ് പരിസ്ഥിതി പ്രവർത്തകയും സർവ്വകലാശാലാ അദ്ധ്യാപികയുമാണ് കാതറിൻ സി. "കാത് " വാല്ലേസ് (ജനനം 1952).
വെല്ലിംഗ്ടൺ വിക്ടോറിയ യൂണിവേഴ്സിറ്റിയിൽ സാമ്പത്തിക ശാസ്ത്രത്തിലും പബ്ലിക് പോളിസിയിലും ലക്ചററായ അവർ ന്യൂസിലൻഡിലെ പരിസ്ഥിതി സംഘടനകളിൽ സജീവമാണ്.
അന്റാർട്ടിക്കയിലെ പരിസ്ഥിതി സംരക്ഷണത്തിന് നൽകിയ സംഭാവനകൾക്ക് 1991 ൽ അവർക്ക് ഗോൾഡ്മാൻ പരിസ്ഥിതി സമ്മാനം ലഭിച്ചു.
രാഷ്ട്രീയ പ്രവർത്തനവും ആക്ടിവിസവും
1987 മുതൽ വെല്ലിംഗ്ടണിലെ വിക്ടോറിയ യൂണിവേഴ്സിറ്റിയിൽ സാമ്പത്തിക ശാസ്ത്രത്തിലും പരിസ്ഥിതിയെ കേന്ദ്രീകരിച്ചുള്ള പൊതുനയത്തിലും പ്രഭാഷകനായിരുന്നു കാത് വാല്ലേസ്.
ഒരു ദശകത്തിലേറെക്കാലം ന്യൂസിലാന്റിലെ പരിസ്ഥിതി സംരക്ഷണ സംഘടനകളുടെ (ഇക്കോ) അദ്ധ്യക്ഷ ആയിരുന്നു.
സംരക്ഷണത്തിനും പരിസ്ഥിതിക്കും വേണ്ടിയുള്ള ഒരു ലാഭേച്ഛയില്ലാത്ത ഓർഗനൈസേഷന്റെ ശൃംഖലയാണ് ഇക്കോ.
കാത് വാല്ലേസ് ഇപ്പോഴും ഇക്കോയുടെ ബോർഡ് അംഗമാണ്.
അവർ രണ്ട് തവണ വേൾഡ് കൺസർവേഷൻ യൂണിയൻ കൗൺസിൽ ഓഫ് ഐ.യു.സി.എൻ അംഗമായിരുന്നു.
ദേശീയ തീരുമാനമെടുക്കുന്നതിൽ പാരിസ്ഥിതിക ചെലവുകൾ മനസ്സിൽ സൂക്ഷിക്കുക എന്നതായിരുന്നു അവരുടെ പ്രധാന ശ്രദ്ധ.
പാരിസ്ഥിതിക, ഊർജ്ജ നയങ്ങളിൽ പരിഷ്കാരങ്ങൾ വരുത്താൻ അവർ ശ്രമിച്ചു.
അവരുടെ ആക്ടിവിസത്തിന്റെ ഭാഗമായി റിസോഴ്സ് മാനേജ്മെന്റ് ആക്റ്റ് വെട്ടിക്കുറയ്ക്കാൻ ശ്രമിക്കുന്ന ബിസിനസ്സ് താൽപ്പര്യങ്ങൾക്കെതിരെ മറ്റ് പ്രവർത്തകരുമായി ചേർന്ന് ഒരു ചെറുത്തുനിൽപ്പ് പ്രസ്ഥാനത്തിന് നേതൃത്വം നൽകി.
പ്രകൃതി വിഭവങ്ങളുടെ സംരക്ഷണത്തിന് ഈ നിയമം പ്രധാനമാണ്.
മത്സ്യ വിളവെടുപ്പ് കൈകാര്യം ചെയ്യുന്നതിനുപകരം മുഴുവൻ ആവാസവ്യവസ്ഥയും കൈകാര്യം ചെയ്യുന്നതിനായി ദേശീയ മത്സ്യബന്ധന നിയമം മാറ്റണമെന്ന് അവർ ഇക്കോയുടെ സ്ഥാനത്ത് നിന്ന് വാദിച്ചു.
ന്യൂസിലാന്റിലെ ഫിഷറി ക്വാട്ട മാനേജ്മെന്റ് സിസ്റ്റത്തിന്റെ ഫലങ്ങളെക്കുറിച്ച് വാലസ് ഗവേഷണം നടത്തി.
1996 ലെ ന്യൂസിലാന്റ് ഫിഷറീസ് ആക്ട് പ്രകാരം പാരിസ്ഥിതിക ഉത്തരവാദിത്തങ്ങൾ ലംഘിക്കുന്നത് തടയാൻ ഫിഷറീസ് മന്ത്രാലയത്തെ സമ്മർദ്ദത്തിലാക്കി.
ന്യൂസിലാന്റിലുടനീളം ശക്തമായ പ്രാദേശിക പാരിസ്ഥിതിക നയങ്ങൾ നടപ്പാക്കണമെന്ന് വാലസ് വാദിക്കുന്നു.
കാത് വാല്ലേസ് അന്റാർട്ടിക്കയുടെ സമഗ്ര സംരക്ഷണത്തിനും അന്റാർട്ടിക്ക് മിനറൽസ് കൺവെൻഷന്റെ നിരാകരണത്തിനുമായി പ്രവർത്തിക്കുന്ന അന്താരാഷ്ട്ര സഖ്യത്തിന്റെ ന്യൂസിലാന്റ് വിഭാഗമായ അന്റാർട്ടിക്ക ആന്റ് സതേൺ ഓഷ്യൻ കോളിഷന്റെ (ASOC) സഹസ്ഥാപകയും ആയിരുന്നു.
അന്റാർട്ടിക്കയിലെ ഖനനം നിരോധിക്കുന്നതിനെ കുറിച്ച് എ.എസ്.ഒ.സിയുമായി സഹകരിച്ച് അവർ അന്താരാഷ്ട്ര തലത്തിൽ വാദിച്ചു.
അന്റാർട്ടിക്ക് പരിസ്ഥിതി സംരക്ഷണത്തിലെ ഒരു പ്രധാന ഘട്ടം അന്റാർട്ടിക്ക് പരിസ്ഥിതി പ്രോട്ടോക്കോൾ ഉപയോഗിച്ചാണ്.
പ്രോട്ടോക്കോൾ അന്റാർട്ടിക്കയെ "സമാധാനത്തിനും ശാസ്ത്രത്തിനും വേണ്ടി നീക്കിവച്ചിരിക്കുന്ന പ്രകൃതി സംരക്ഷണ കേന്ദ്രമായി" കണക്കാക്കുന്നു.
മാഡ്രിഡ് പ്രോട്ടോക്കോൾ എന്നും ഇത് അറിയപ്പെടുന്നു, ഇത് പരിസ്ഥിതി സംരക്ഷണത്തിനായി നിയമങ്ങൾ സ്ഥാപിക്കുകയും ഖനനം നിരോധിക്കുകയും ചെയ്തു.
അവലംബം Cath Wallace എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാതിലക്കഴുകൻ ഇംഗ്ലീഷ് വിലാസം https://ml.wikipedia.org/wiki/Red-headed_Vulture
കാതിലക്കഴുകൻ ( Red-headed Vulture ).
ഗുരുതരമായ വംശനാശം നേരിടുന്ന ഒരു ഇനമാണിത്.
ഏഷ്യൻ രാജാക്കഴുകൻ, പോണ്ടിച്ചേരിക്കഴുകൻ, കഴുകരാജൻ എന്നും ഇവ അറിയപ്പെടുന്നു.
ചുവപ്പു നിറമുള്ള മൊട്ടത്തലയാണ് ഇവയുടെ പ്രത്യേകത.
പ്രായപൂർത്തിയാകാത്തവയിൽ ഇത് ഇളം ചുവപ്പു നിറത്തിൽ കാണപ്പെടുന്നു.
ചെവിയിൽ തോടയിട്ടപോലെ ചുകന്ന തോലു തൂങ്ങികിടക്കും.
ശരീരം കറുപ്പു നിറത്തിൽ കാണപ്പെടുന്നു.
പറക്കുമ്പോൾ ചിറകിന്റെ അടിവശത്തിനു സമാന്തരമായി ചാര നിറം കലർന്ന ഒരു കസവുകര കാണപ്പെടുന്നു.
വയറ്റിനും നടുക്കുമായി മൂന്നു വെള്ളപ്പൊട്ടുകൾ കാണുന്നു.
രാജൻകഴു എന്നും ഇതിനു പേരുണ്ട്.
ഒരു സാധാരണ കാതിലക്കഴുകന് 85 സെന്റിമീറ്റർ വരെ നീളവും 3.7 കിലോഗ്രാം മുതൽ 5.4 കിലോഗ്രാം വരെ തൂക്കവും ഉണ്ടാകും.
ചിറകു വിടർത്തി പറക്കുമ്പോൾ ഇവയ്ക്ക് 2,45 - 2,60 മീറ്റർ വരെ വലിപ്പം കാണപ്പെടുന്നു.
കാതിലക്കഴുകൻ വലിയ കൂട്ടമായി നടക്കാറില്ല.
ഒറ്റക്കോ ഇണചേർന്നോ പറന്ന് ഇരതേടുകയോ, ചുട്ടിക്കഴുകന്മാരുടെ സമൂഹങ്ങളുടെകൂടെ നടക്കുകയോ ആണ് പതിവ്.
നവംബർ മുതൽ ജനുവരിവരെയാണ് പ്രധാനമായി മുട്ടയിടുന്ന കാലം.
ഒറ്റക്കാണ് കൂട് കെട്ടുന്നത്.
കൂടുകൾ സാധാരണയായി എട്ടും പത്തും അടുത്തടുത്ത് കെട്ടും.
കൂടുകൾ ചുള്ളിക്കൊമ്പുകൾ പെറുക്കിക്കൂട്ടിയാണ് ഉണ്ടാക്കുന്നത്.
ഒരു തവണ ഒരു മുട്ട മാത്രമാണിടുന്നത്.
Red headed vulture female at Ranthambore At Berlin Zoo അവലംബം പുറത്തേക്കുള്ള കണ്ണികൾ Vulture Territory Facts and Characteristics: Pondicherry Vulture BirdLife Species Factsheet.
Archived 2009-01-02 at the Wayback Machine .
കാതോട് കാതോരം ഇംഗ്ലീഷ് വിലാസം https://ml.wikipedia.org/wiki/Kathodu_Kathoram
ഭരതൻ സംവിധാനം ചെയ്ത് 1985-ൽ പുറത്തിറങ്ങിയ മലയാളചലച്ചിത്രമാണ് കാതോട് കാതോരം .
മമ്മൂട്ടി , സരിത എന്നിവരാണ് ഈ ചിത്രത്തിലെ പ്രധാനകഥാപാത്രങ്ങളെ അവതരിപ്പിച്ചിരിക്കുന്നത് .
ജോൺപോൾ തിരക്കഥയും ഔസേപ്പച്ചൻ സംഗീതസംവിധാനവും നിർവഹിച്ചു.
സെവൻ ആർട്ട്സിന്റെ ബാനറിൽ ജി.പി. വിജയകുമാർ , എം.ജി. ഗോപിനാഥ് എന്നിവർ ചേർന്നാണ് ചിത്രം നിർമ്മിച്ചത്.